Up-109/99
Natisni
Opravilna št.:
Up-109/99
Datum odločitve:
16. 11. 1999
ECLI:
ECLI:SI:USRS:1999:Up.109.99
Akt:
Ustavna pritožba A. A. zoper sodbo Okrožnega sodišča v Novi Gorici št. K 42/98 z dne 24. 10. 1998
Izrek:
Ustavna pritožba A. A. zoper sodbo Okrožnega sodišča v Novi Gorici se zavrže.
Evidenčni stavek:
Ker pritožnik kljub pozivu svoje vloge ni dopolnil, vloga pa je tako pomanjkljiva, da je ni mogoče preizkusiti, jo je Ustavno sodišče zavrglo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 50., 52., 53., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
26. 4. 1999
Vrsta odločitve:
sklep
Vrsta rešitve:
zavrženje
Dokument:
US19776
Up-109/99
16.11.1999
S K L E P
Ustavno sodišče je v postopku za preizkus ustavne pritožbe A. A. iz R. Č., trenutno v ZPKZ Ž. na seji senata dne 16. novembra 1999
s k l e n i l o:
Ustavna pritožba A. A. zoper sodbo Okrožnega sodišča v Novi Gorici št. K 42/98 z dne 24. 10. 1998 se zavrže.
O b r a z l o ž i t e v
1. Pritožnik je dne 26. 4. 1999 vložil ustavno pritožbo "zoper Okrožno tožilstvo v Kopru, Okrožno sodišče v Novi Gorici in Višje sodišče v Kopru". V ustavni pritožbi navaja, da je bil s sodbo, navedeno v izreku tega sklepa, spoznan za krivega kaznivega dejanja neupravičene proizvodnje in prometa z mamili.
Izrečena mu je bila kazen šestih let zapora in stranska kazen izgona tujca iz države za čas osmih let, odvzet pa mu je bil tudi osebni avtomobil. Višje sodišče v Kopru je navedeno sodbo dne 20. 1. 1999 potrdilo. Pritožnik navaja, da je bil žrtev spletke prekupčevalcev z mamili, obsojen pa naj bi bil brez dokazov oziroma na podlagi dokazov, pridobljenih s kršitvijo človekovih pravic (19. in 29. člen Ustave), oziroma dokazov, na katere se sodba ne sme opirati (kršitev določbe drugega odstavka 70. člena Zakona o kazenskem postopku; Uradni list RS, št. 6/94, 72/98 in 6/99 - v nadaljevanju: ZKP).
2. Po prvem odstavku 50. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži zoper posamične akte državnih organov, organov lokalne skupnosti ali nosilcev javnih pooblastil. Vloži se lahko šele, ko so izčrpana vsa pravna sredstva (prvi odstavek 51. člena ZUstS) in sicer v 60 dneh od dneva vročitve posamičnega akta, zoper katerega je mogoča ustavna pritožba (prvi odstavek 52. člena ZUstS). V ustavni pritožbi je treba po določbi 53. člena ZUstS navesti posamični akt, ki se spodbija, dejstva, ki pritožbo utemeljujejo ter domnevno kršene človekove pravice in temeljne svoboščine. Ustavni pritožbi mora biti priložena kopija posamičnega akta, ki se spodbija, ter ustrezne listine, na katere pritožnik opira svojo pritožbo.
3. Pritožnikova vloga je bila tako pomanjkljiva, da je ni bilo mogoče preizkusiti. Zato je Ustavno sodišče na podlagi drugega odstavka 54. člena ZUstS pritožnika pozvalo, naj jo v roku 15 dni dopolni z navedbo podatkov in predložitvijo listin, kot jih zahteva 53. člen ZUstS. Opozorilo ga je tudi na posledice, če vloge v postavljenem roku ne bo dopolnil.
4. Pritožnik je poziv Ustavnega sodišča prejel dne 18. 6. 1999, vendar vloge ne v določenem roku ne kasneje ni dopolnil.
Pritožnikova vloga je zato ostala tako pomanjkljiva, da je ni bilo mogoče preizkusiti. Pritožnik namreč zatrjevanih kršitev človekovih pravic ni konkretno obrazložil, niti ni izkazal, da je izčrpal vsa pravna sredstva zoper izpodbijano sodno odločbo, niti ni ustavni pritožbi priložil kopije izpodbijanega posamičnega akta.
5. Ker pritožnik vloge kljub pozivu Ustavnega sodišča ni dopolnil v skladu z zahtevami ZUstS, je bilo treba ustavno pritožbo zavreči.
6. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč- Korošec.
Predsednica senata
dr. Mirjam Škrk